సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మోహన్ బాబుకు చీఫ్ గెస్ట్ చిరంజీవి
కలెక్షన్ కింగ్ మోహన్ బాబుకు సంబంధించిన ఓ వేడుకకు మెగాస్టార్ చిరంజీవిని ముఖ్య అతిథిగా ఆహ్వానించారు. ఇదే వేడుకకు దాసరి నారాయణరావు, నాగార్జున, వెంకటేష్ తదితరులు అతిథులుగా హాజరవుతున్నారు...
TNN | Updated:
Sep 16, 2016, 06:25PM IST
మోహన్ బాబు హీరోగా, విలన్ గా తనకే సొంతమైన ట్రేడ్ మార్క్ డైలాగ్స్ తో యాక్టింగ్ తో ఎన్నో చిత్రాల్లో నటించి తెలుగు సినీ ఇండస్ట్రీకి 'కలెక్షన్ కింగ్' అయ్యారు. అంతేకాదు నిర్మాతగా మారి ఎంతో మంది స్టార్లను ఇండస్ట్రీకి పరిచయం చేశారు. మోహన్ బాబు తెలుగు సినీ ఇండస్ట్రీలో అడుగు పెట్టి ఇప్పటికి 40 ఏళ్లు అవుతోంది. ఈ సందర్భంగా టి.సుబ్బిరామిరెడ్డి ఆధ్వర్యంలో 'లలిత కళా పరిషత్' వారు మోహన్ బాబుని ' నవరస నట తిలకం ' అనే పురస్కారంతో సత్కరించనున్నారు. ఈ కార్యక్రమాన్ని ఈ నెల 17న వైజాగ్ లోని మున్సిపల్ స్టేడియంలో నిర్వహించనున్నారు. మరో విశేషం ఏంటంటే ఈ వేడుకకు ముఖ్య అతిథిగా మెగాస్టార్ చిరంజీవి ని ఆహ్వానించారు. అయితే ప్రస్తుతం చిరంజీవి తన 150వ సినిమా షూటింగ్ లో బిజీ బిజీగా గడుపుతున్నారు. అయినప్పటికీ మోహన్ బాబు కోసం తీరిక చేసుకొని ఈ కార్యక్రమానికి హాజరవుతానని చిరు చెప్పారు. వీరిద్దరి మధ్య ఎన్ని విబేధాలు వచ్చాయన్నా, ఎన్ని వివాదాలు ఉన్నా అవన్నీ వీరిమధ్య గల సాన్నిహిత్యంలోని ఒక భాగమే అని తెలుస్తోంది. ఇంకా ఈ కార్యక్రమానికి దాసరి నారాయణరావు, నాగార్జున, వెంకటేష్, శ్రీదేవి, జయసుధ తదితర సినీ, రాజకీయ ప్రముఖులు హాజరు కానున్నారు. మోహన్ బాబుకు చీఫ్ గెస్ట్ చిరంజీవి